ToekomsVenster: Bid ’seblief ook vir my! | Maroela Media
“Doen dit alles biddend en smeek God by elke geleentheid deur die Gees. Wees waaksaam en bid gedurig vir al die gelowiges.” – Efesiërs 6:18
Om vir ander te bid is ’n voorreg en ’n opdrag. Lees gerus weer die teks. Bid vir alle gelowiges. Paulus vra ook vir gebed.
Here, ek belowe ook dat ek vir ander sal bid en voor ek my kan kry,
het ek vergeet.
Ek besef dis gebroke beloftes.
Mense maak staat op my gebede soos ek op hulle staatmaak.
Ek sal nie graag wil hoor dat hulle vergeet het nie.
Maak my getrou.
Ek sê ook amen, Johan. Ons moet bid vir mekaar, ons vergeet so maklik. Dan neem ek sommer nou die geleentheid en bid vir jou, Johan. Dat jy jou siel kom lawe het met ‘n stukkie waarheid, met die woord. Ons toevlug. Dankie Vader dat U so getrou is en ook vir Johan behoed en bewaar op sy lewensreis. Waar hy hom ook nou al bevind, beskerm hom en seën hom. Amen